Man swaar gestraf vir dubbelmoordArgieffoto. ŉ 26-jarige man is Maandag in die hooggeregshof in Grahamstad tot twee keer lewenslange tronkstraf gevonnis. Lariane Jonker, woordvoerder van die polisie, het gesê Sipho Maurice Mtwebana is ŉ bykomende 10 jaar tronkstraf opgelê vir die moorde wat in 2016 in Cradock gepleeg is. Mtwebana het sy voormalige vriendin wat 22 jaar oud was en twee van haar mansvriende, onderskeidelik 22 en 25 jaar oud, geskiet. “Hy het die drie vriende in ŉ stegie gekry in die Lingelihle informele nedersetting by Cradock,” het Jonker gesê. Jonker het bevestig die vriendin het oorleef ná die koeël haar kop slegs skrams getref het. Haar twee vriende is egter in die skietery dood. Mtwebana se vonnisse sal gelyklopend uitgedien word.